තරගාවලියෙන් පසුව පැවැති රාත්‍රී සාදයට ද සහභාගි වූ එම තරග තීරකවරයා බීමත්ව සිටි බැව් වාර්තා වේ.මේ සිදුවීම සම්බන්ධව මුණසිංහ මහතා විසින් ආධුනික බොක්සිං සංගමයට ලිඛිතව පැමිණිලි කළද ඒ සම්බන්ධව කිසිදු පියවරක් ගැනීමට ආධුනික බොක්සිං සංගමය උනන්දු වී නැත.බොක්සිං තරග තීරකවරයකු එම සංගමයෙහිම එවකට සභාපතිවරයා ලෙස කටයුතු කළ මුණසිංහ මහතාට මෙසේ අවිනීත ලෙස දෝෂාරෝපණය කිරීම ලිඛිත පැමිණිල්ලක් මගින් ඉදිරිපත් කොට තිබියදීත් ආධුනික බොක්සිං සංගමයේ පරිපාලනය විසින් නොසලකා හරිනු ලැබීම කනගාටුදායක සිදුවීමකි.ඇත්ත වශයෙන්ම සිදුවිය යුත්තේ එම පැමිණිල්ල ආධුනික බොක්සිං සංගමයේ විනය කමිටුවට ඉදිරිපත් කිරීමය.